gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5975, del 16-03-2009 (2009/2727)

Resolución de 19 de febrer de 2009, del director general de Persones amb Discapacitat i Dependència, que convoca les persones afectades per la interposició del recurs contenciós administratiu 3/004333/2008.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2727


Data del document
:   19-02-2009

Organisme emissor
:   Conselleria de Benestar Social

Tipus de document
:   Resolució

Descriptors 

:   * procediment administratiu
    * recurs administratiu

Resolución de 19 de febrer de 2009, del director general de Persones amb Discapacitat i Dependència, que convoca les persones afectades per la interposició del recurs contenciós administratiu 3/004333/2008. [2009/2727]  
Vist l'escrit de 12 de gener de 2009, del secretari de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 3/004333/2008, corresponent al recurs contenciós administratiu interposat per la Diputació Provincial de València, contra la denegació presumpta del requeriment a la Conselleria de Benestar Social de 9-05-2008, per a ingressar 266.317,63 euros, més interessos, per gastos dels pavellons C i D de l'Hospital Psiquiàtric de Bétera, cedits amb destinació a residències assistides per conveni.  
En compliment del que disposen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, resolc:  
Ordenar la remissió de l'expedient administratiu a la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, del recurs número 3/004333/2008, complet i foliat, per mitjà d'una còpia autenticada, amb un índex dels documents que conté.  
Esta resolució es publica en el Diari Oficial de la Comunitat Valenciana a fi que servisca com a notificació a tots els qui puguen resultar afectats per la interposició del recurs contenciós administratiu i es convoca estes persones perquè es personen en el procediment en el termini de nou dies, d'acord amb el que preveu l'article 49.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 19 de febrer de 2009.- El director general de Persones amb Discapacitat i Dependència: Pedro Hidalgo Caballero.
Diari Oficial de la Generalitat Valenciana


Sumari del DOGV 6033, del 11-06-2009 (2009/6243)

Informació pública de l'adaptació dels estatuts a la Llei 8/2003.
-----------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6243


Data del document
:   06-04-2009

Organisme emissor
:   Mas del Plano, COOP V.

Tipus de document
:   Informació Pública

Informació pública de l'adaptació dels estatuts a la Llei 8/2003. [2009/6243]  
A Castellnovo, sent les 09.00 hores del dia 6 d'abril de 2009, els socis integrants de Mas del Pla, Cooperativa Valenciana es constitueixen en assemblea universal d'acord amb el següent orde del dia:  
Punt únic: adaptació dels estatuts a la Llei 8/2003, de Cooperatives de la Comunitat Valenciana.  
Exposat el punt esmentat de l'orde del dia es procedeix a la votació corresponent i s'aprova per unanimitat l'acord següent:  
Procedir a l'adaptació dels estatuts a la Llei 8/2003, de Cooperatives de la Comunitat Valenciana, per a la qual cosa es concedeix al president i al consell rector l'autorització per a iniciar els tràmits que siguen necessaris.  
I sense més assumptes que tractar, s'alça la sessió, firmant tots els socis la present acta.  
Castellnovo, 6 d'abril de 2008.- Per Mas del Pla, Cooperativa Valenciana: Vicente Bolumar Mañez, Aurelia Pérez Peris, Vicente Bolumar Pérez, Ma José Bolumar Pérez.
Diari Oficial de la Generalitat Valenciana


Sumari del DOGV 6136, del 03-11-2009 (2009/12774)

RESOLUCIÓ de 29 d'octubre de 2009, de la Universitat d'Alacant, per la qual adjudica la plaça de professor contractat doctor número DC03565 en l'àrea de coneixement de Física Aplicada a Guillermo Chiappe Acosta.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/12339


Data del document
:   29-10-2009

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 29 d'octubre de 2009, de la Universitat d'Alacant, per la qual adjudica la plaça de professor contractat doctor número DC03565 en l'àrea de coneixement de Física Aplicada a Guillermo Chiappe Acosta. [2009/12031]  
De conformitat amb la base novena del concurs de places de personal docent i investigador en règim de contractació laboral, convocat per la Resolució de 16 de juny de 2009 (DOCV de 25 de juny de 2009), i a proposta de la comissió de selecció jutjadora de la plaça de professor contractat doctor número DC03565 de l'àrea de coneixement de Física Aplicada, Departament de Física Aplicada, s'adjudica la plaça de professor contractat doctor número DC03565 a Guillermo Chiappe Acosta.  
Contra la present resolució, que esgota la via administrativa, es podrà interposar un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana.   
Alacant, 29 d'octubre de 2009.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 5971, del 10-03-2009 (2009/2685)

Informació pública de l'estudi de detall al carrer Equador, números 70 i 72.
----------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2685


Data del document
:   18-02-2009

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * pla d'urbanisme
    * administració local

Informació pública de l'estudi de detall al carrer Equador, números 70 i 72. [2009/2685]  
Mitjançant l'Acord de la Junta de Govern Local de l'Ajuntament de València de data 13 de febrer de 2008, s'ha adoptat l'acord següent:  
Atés el document d'estudi de detall presentat per l'Arquebisbat de València per a la construcció d'una església a la parcel·la situada al carrer Equador, números 70 i 72, atesos els informes del Servici de Planejament i previ dictamen de la Comissió de Vivenda, Grans Projectes i Urbanisme, s'acorda:  
Sotmetre a informació pública, pel termini d'un mes, per mitjà d'anuncis en el Diari Oficial de la Comunitat Valenciana i en un diari no oficial d'àmplia difusió a la localitat, l'estudi de detall presentat per l'Arquebisbat de València per a la construcció d'una església a la parcel·la situada al carrer Equador, números 70 i 72, amb l'efecte suspensiu de llicències prescrit en l'article 101.2 de la Llei Urbanística Valenciana.  
I de conformitat amb el que establix l'article 90.2, de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, comptador des de l'endemà de la publicació del present acord en els diaris corresponents; la documentació estarà a disposició del públic a les dependències de l'Ajuntament nou (av. d'Aragó, planta baixa, oficina d'Informació, de 09.00 a 13.00 hores) i exposada en la web d'Urbanisme, .   
València, 18 de febrer de 2009.- El secretari: Pedro García Rabasa.
Diari Oficial de la Generalitat Valenciana


Sumari del DOGV 6014, del 15-05-2009 (2009/5146)

Convocatòria d'Assemblea General ordinària.
-------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5146


Data del document
:   27-04-2009

Organisme emissor
:   Caixa Rural Les Coves de Vinromà, S, SCOOP V. Crèd.

Tipus de document
:   Convocatòria

Convocatòria d'Assemblea General ordinària. [2009/5146]  
En compliment de l'acord adoptat pel Consell Rector d'esta Societat Cooperativa i de conformitat amb el que hi ha establit legalment i estatutàriament, es convoca tots els socis d'esta Caixa Rural Les Coves de Vinromà, Societat Cooperativa de Crèdit Valenciana, per a celebrar Assemblea General ordinària, el pròxim dia 13 de juny de 2009 (dissabte), al domicili social d'esta, siti a les Coves de Vinromà, carrer de Sant Antoni, número 27, a les 10.30 hores en primera convocatòria i a les 11.00 hores en segona, a fi de tractar els diferents punts del següent ordre del dia:  
1. Examen i aprovació, si pertoca, de la gestió social i dels comptes anuals corresponents a l'exercici econòmic de 2008.  
2. Acord sobre l'aplicació de resultats.  
3. Aprovació, si és el cas, de la liquidació del pressupost d'ingressos i despeses del fons de formació i promoció cooperativa de l'exercici 2008, i pla d'inversions i despeses del dit fons per a l'exercici en curs.  
4. Acord per a participar en la creació o adhesió a un sistema institucional de protecció (SIP) amb altres cooperatives de crèdit, delegant en el Consell Rector per a portar a terme l'acord, tot això d'acord amb els Estatuts Socials.  
5. Delegar i habilitar el Consell Rector per a elevar a instrument públic els acords de l'Assemblea General que exigisquen esta formalitat o hagen d'inscriure's en els registres públics, així com per a executar els dits acords; facultant-lo per a la interpretació, aplicació i desenvolupament dels que ho requerisquen.  
6. Nomenament director general.  
7. Suggeriments i preguntes al Consell Rector.  
8. Decisió sobre aprovació de l'acta. Designació de socis a este efecte.  
Les Coves de Vinromà, 27 d'abril de 2009.- El president: Tomás Orient Mateu.  
Nota. D'acord amb la legalitat vigent, els comptes anuals, l'informe de gestió, l'informe d'auditoria i la resta de documents referents a la resta de propostes sobre les quals ha de decidir l'Assemblea, es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents a l'anunci d'esta convocatòria i fins al dia de celebració de l'Assemblea, tenint els socis així mateix, dret a rebre gratuïtament, si ho sol·liciten prèviament per escrit, una còpia dels documents indicats, com també la memòria escrita de les activitats de la Caixa Rural.
Diari Oficial de la Generalitat Valenciana


Sumari del DOGV 6041, del 23-06-2009 (2009/6857)

Informació pública de la dissolució i liquidació de la cooperativa.
-------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6857


Data del document
:   28-04-2009

Organisme emissor
:   Cooperativa de Viviendas Nuestra Señora de la Asuncion

Tipus de document
:   Informació Pública

Informació pública de la dissolució i liquidació de la cooperativa. [2009/6857]  
Atés que ha quedat dissolta la Cooperativa de Viviendas Nuestra Señora de la Asunción mitjançant l'escriptura pública de data 2 de juliol de 1985, registrada degudament al corresponent Registre de Cooperatives, i atés que n'han sigut designats els liquidadors mitjançant la Resolució del Consell Valencià del Cooperativisme, de data 16 de gener de 2009, es procedix a realitzar les operacions liquidadores pertinents a fi d'obtindre la baixa i cancel·lació registral d'esta cooperativa, cosa que es comunica a totes les persones interessades a l'efecte establit en l'article 81 de la Llei 8/2003, de 24 de març, de Cooperatives de la Comunitat Valenciana.  
València, 28 d'abril de 2009.- Els liquidadors: Pilar Rodríguez Campo, José Vicente Martínez Javaloy i José Gascón Marco.
Diari Oficial de la Generalitat Valenciana


Sumari del DOGV 6100, del 11-09-2009 (2009/10587)

Informació pública del Programa d'Actuació Integrada de les Obres d'Urbanització dels Carrers Sotavent i la Lloma.
------------------------------------------------------------------------------------------------------------------

### Dades del document

Número de DOGV
:   6100

Data del DOGV
:   11-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/10486


Data del document
:   08-09-2009

Organisme emissor
:   Ajuntament de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * administració local
    * pla d'urbanisme

Informació pública del Programa d'Actuació Integrada de les Obres d'Urbanització dels Carrers Sotavent i la Lloma. [2009/10219]  
El Ple de l'Ajuntament, de data 30 de juliol de 2009, ha acordat sotmetre al tràmit d'informació pública el Programa d'Actuació Integrada de les Obres d'Urbanització dels Carrers Sotavent i la Lloma, promogut d'ofici per l'Ajuntament de la Pobla de Vallbona, integrat dels documents següents:  
· Projecte d'urbanització  
· Projectes específics d'instal·lacions elèctriques  
· Document d'imposició i ordenació de quotes urbanístiques  
El règim del programa d'actuació és per gestió directa, no havent-hi possibilitat de presentació d'alternatives tècniques ni proposicions juridicoeconòmiques.  
D'acord amb l'article 272 del Decret 67/2006, de 12 maig, pel qual s'aprova el Reglament d'Ordenació i Gestió Territorial i Urbanística, s'obri un període de 20 dies, comptador des de l'endemà de l'última publicació de l'anunci o des de la recepció de l'avís si és posterior, durant el qual els interessats podran presentar les al·legacions que tinguen per convenient.  
Tota l'avantdita documentació, així com l'expedient administratiu, podrà ser consultada en el Departament d'Urbanisme de l'Ajuntament de la Pobla de Vallbona, els dies hàbils, en horari d'oficina.  
La Pobla de Vallbona, 8 de setembre de 2009.- L'alcaldessa presidenta: Mª Carmen Contelles Llopis.
Diari Oficial de la Generalitat Valenciana


Sumari del DOGV 6009, del 08-05-2009 (2009/4347)

Judici verbal 238/08. Notificació de la sentència a El Buenvino, SL.
--------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4347


Data del document
:   02-04-2009

Organisme emissor
:   Jutjat de Primera Instància Número 14 de València

Tipus de document
:   Edicte

Descriptors 

:   * sistema judicial

Judici verbal 238/08. Notificació de la sentència a El Buenvino, SL. [2009/4347]  
Asunción Solís García del Pozo, magistrada jutgessa del Jutjat de Primera Instància número 14 de València, mitjançant este edicte faig saber:  
Que en este Jutjat es tramiten actuacions de judici de desnonament número 238/08, promogudes per Nieves Fuentes Paterna i Juan Vidal Tortosa, representat per la procuradora Montoya Exojo, i per Nucema, representada per la procuradora Puertas Medina, contra El Buen Vino, SL, sobre declaració del contracte d'arrendament resolt per falta de pagament, i reclamació de rendes i despeses vençudes i no pagades. En estes actuacions s'ha dictat sentència en data 16 de març de 2009, la dispositiva de la qual, literalment, diu així:  
«Dispositiva  
Que estime la demanda formulada per la procuradora Mercedes Montoya Exojo, en nom i representació de Nieves Fuentes Paterna i de Juan Vidal Tortosa, i per la procuradora Basilia Puertas Medina, en nom i representació de l'entitat Nucema, SA, contra la mercantil El Buen Vino, SL, representada pel seu administrador Jorge Ferré de Tomás; i declare resolt el contracte d'arrendament que lligava les parts respecte del local situat a València, al carrer de Trànsits, número 4, i que pertoca el desnonament de la demandada, a què condemne a sotmetre's a esta declaració deixant vàcua, lliure i expedita la finca esmentada, amb l'advertència de llançament a càrrec seu si no ho efectua. Condemne també la demandada a pagar a Nieves Fuentes Paterna i Juan Vidal Tortosa la suma de 46.788,52 euros, i a l'entitat Nucema SA, la suma de 93.577,04 euros, més els interessos de l'article 576 de la Llei d'Enjudiciament Civil, i a l'import de les rendes que es reporten fins al desallotjament efectiu.  
Amb imposició de costes processals a la part demandada.  
Notifiqueu-la a les parts, i feu-los saber que contra la present resolució s'hi pot interposar un recurs d'apel·lació en el termini de cinc dies, per a davant l'Audiència Provincial de València que se substanciarà de conformitat amb el que estableixen els articles 457 i següents de la Llei d'Enjudiciament Civil 1/2000.  
Esta és la meua sentència, que pronuncie, mane i firme».  
I perquè valga de notificació de sentència en forma legal al demandat, El Buen Vino, SL, en parador ignorat, i perquè es publique al tauler d'anuncis d'este Jutjat i en el Diari Oficial de la Comunitat Valenciana, expedisc el present edicte.  
València, 2 d'abril de 2009.- La secretària: Pilar Peña Parreño.
Diari Oficial de la Generalitat Valenciana


Sumari del DOGV 5947, del 04-02-2009 (2009/900)

Ressenya de l'Acord de la Comissió Territorial d'Urbanisme de 15 de maig de 2007, pel qual es declara definitivament aprovat el Pla de reforma interior de millora Camí de Paterna, de Bétera.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/900


Data del document
:   30-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Bétera
    * pla d'urbanisme

Ressenya de l'Acord de la Comissió Territorial d'Urbanisme de 15 de maig de 2007, pel qual es declara definitivament aprovat el Pla de reforma interior de millora Camí de Paterna, de Bétera. [2009/900]  
D'acord amb l'article 59.4b de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'Acord de la Comissió Territorial d'Urbanisme de 15 de maig de 2007, el qual s'ha publicat juntament amb les normes urbanístiques aprovades en el Butlletí Oficial de la Província de València número 241 de data 9 d'octubre de 2008.  
Expedient 2006.0784  
València, 30 d'octubre de 2008.- La secretària de la Comissió Territorial d'Urbanisme de València: Concepción del Campo Ram de Viu.
Diari Oficial de la Generalitat Valenciana


Sumari del DOGV 5991, del 08-04-2009 (2009/3942)

CORRECCIÓ d'errades de la Resolució de 10 de març de 2009, de la directora territorial d'Educació de València, per la qual s'establix el calendari i el procediment d'admissió de l'alumnat en centres públics i centres privats concertats, no universitaris, per al curs 2009/2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5991

Data del DOGV
:   08-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3942


Data del document
:   06-04-2009

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * València
    * ensenyament públic
    * alumne
    * accés a l'educació
    * calendari escolar
    * alumnat

CORRECCIÓ d'errades de la Resolució de 10 de març de 2009, de la directora territorial d'Educació de València, per la qual s'establix el calendari i el procediment d'admissió de l'alumnat en centres públics i centres privats concertats, no universitaris, per al curs 2009/2010. [2009/3942]
S'ha advertit un error en la resolució esmentada, publicada en el Diari Oficial de la Comunitat Valenciana número 5982, de 26 de març de 2009, i d'acord amb l'article 105.2 de la Llei 30/1992, de Règim Jurídic de les Administracions Públiques i de Procediment Administratiu Comú, es fa la correcció següent:
En relació amb els models de sol·licitud que figuren com a annex I en l'esmentada resolució, es modifica el corresponent a «Sol·licitud d'Admissió d'Educació Infantil i Ensenyaments Bàsiques», on en l'apartat «C» s'ha afegit el paràgraf següent:
«En l'escolarització de 3 anys esta sol·licitud s'entregarà en el centre demandat en 1ª opció, independentment de la modalitat lingüística oferida o sol·licitada.»
Es publica nou model de sol·licitud.
València, 6 d'abril de 2009.- La directora territorial: Virginia Jiménez Martí.